cyanic-selkie/wikianc huggingface dataset:
மட்டக்களப்பு மாவட்ட உள்ளூராட்சித் தேர்தல், 2008
மேற்கோள்கள்
பகுப்பு:மட்டக்களப்பு பகுப்பு:2008 தேர்தல்கள் பகுப்பு:இலங்கை உள்ளூராட்சி சபைத் தேர்தல்கள்
புதுமல்லவாடி ஊராட்சி
புதுமல்லவாடி ஊராட்சி (Pudumallavadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1682 ஆகும். இவர்களில் பெண்கள் 809 பேரும் ஆண்கள் 873 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இயக்குபிடி
ஜாய்ஸ்டிக் அல்லது இயக்குபிடி என்பது ஒரு குச்சியை உள்ளடக்கிய ஒரு உள்ளீட்டுக் கருவி ஆகும். இதன் அடித்தள மையத்தில் உள்ள அந்த குச்சியின் மூலம் சுழலும் கோணம் அல்லது இயக்கத்தை அதை கட்டுப்படுத்தும் சாதனத்திற்கு தெரிவிக்கிறது. இயக்குபிடிகள் பெரும்பாலும் நிகழ்பட விளையாட்டுகளை கட்டுப்படுத்துவதற்காக பயன்படுத்தப்படுகின்றன. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.
மேலும் இந்த இயக்குபிடிகள் கிரேன்கள், பார வண்டிகள், நீரடி ஆளில்லா வாகனங்கள், சக்கர நாற்காலிகள் மற்றும் கண்காணிப்பு கேமராக்கள் போன்ற கட்டுப்பாட்டு இயந்திரங்களை கையாளப் பயன்படுத்தப்படுகின்றன.
வான்போக்குவரத்து
இயக்குபிடிகள் விமானங்களை கட்டுப்படுத்த உதவுகின்றன. இயக்குபிடிகள் ஆரம்ப விமானங்களில் இருந்தன, இருப்பினும் அவற்றின் இயந்திர மூலங்கள் நிச்சயமற்ற இருந்தன. இவை இந்த வகை விமானங்களை குறிப்பிட்ட கோணத்தில், குறிப்பிட்ட சுழற்சியில் இயக்க பயன்படுத்தப்படுகின்றன.
வெளி இணைப்புகள்
பகுப்பு:உள்ளீடு கருவிகள் பகுப்பு:நிகழ்பட ஆட்டம் பகுப்பு:கையாற்றல் கருவிகள் பகுப்பு:அமெரிக்கக் கண்டுபிடிப்புகள் பகுப்பு:கணினியின் புறக்கருவிகள்
அறந்தாங்கி (சட்டமன்றத் தொகுதி)
அறந்தாங்கி சட்டமன்றத் தொகுதி (Arantangi Assembly constituency) புதுக்கோட்டை மாவட்டத்தின் ஒரு சட்டமன்றத் தொகுதியாகும். அறந்தாங்கி தொகுதியில் அறந்தாங்கி நகராட்சியின் 27 வார்டுகளும், ஆவுடையார்கோயில் ஊராட்சி ஒன்றியம் மற்றும் மணமேல்குடி ஊராட்சி ஒன்றியத்தின் கிராம ஊராட்சிகள் உள்ளது. மேலும், அறந்தாங்கி ஊராட்சி ஒன்றியத்தின்20 ஊராட்சிகளும், அரிமளம் ஒன்றியத்தின் 5 ஊராட்சிகளும் உள்ளன.
கோட்டைப்பட்டினம் மற்றும் ஜெகதாப்பட்டினத்தில் விசைப்படகுகள் மூலமும் கட்டுமாவடி, புதுக்குடி, ஆர். புதுப்பட்டினம், கோடியக்கரை, முத்துக்குடா உள்ளிட்ட 32 கிராமங்களில் நாட்டுபடகுகள் மூலம் மீனவர்கள் கடலில் மீன்பிடி தொழிலில் ஈடுபட்டுள்ளனர். மீன் ஏற்றுமதி மூலம் அன்னிய செலாவனி கிடைத்து வருகிறது.
தொகுதியில் அடங்கும் பகுதிக‌ள்
ஆளப்பிறந்தான், மூக்குடி, ரெத்தினக்கோட்டை, மேமங்களம், கோவில்யைல், மேலப்பட்டு, பள்ளித்திவயல், ஊர்வணி, ஆலங்க்குடி, இடையார், குளத்தூர், புதுவாக்கோட்டை, தர்மராஜன்வயல், கம்மங்காடு, உலகளந்தான்வயல், வீரமங்கலம், பெருநாவலூர், பஞ்சாத்தி, ஆமாஞ்சி, அல்லரைமேலவயல், குண்ட்கவயல், கீழச்சேரி, சிவந்தான்காடு, வேங்கூர், சீனமங்கலம், அருணாசலபுரம், கூகனூர், ராயன்வயல், தேடாக்கி, காரவயல், நாகுடி, அரியாமறைக்காடு, கனக்குடி, கீழ்குடி, ஏகணிவயல், ஏகப்பெருமாளுர், ஆடலைக்காலபைரவபுரம், காரைக்காடு, அத்தாணி, கலக்காமங்கலம், திருவாப்பாடி, ஓமக்கன்வயல், நெம்மிலிக்காடு, முன்னூத்தான்வயல், பங்கயத்தான்குடி, வெள்ளாட்டுமங்கலம், கண்டிச்சங்காடு, பிராமணவயல், சுப்பிரமணியபுரம் மற்றும் சித்தகன்னி கிராமங்கள்
அறந்தாங்கி (நகராட்சி).
வெளியிணைப்புகள்
பகுப்பு:தமிழ்நாடு சட்டமன்றத் தொகுதிகள் பகுப்பு:புதுக்கோட்டை மாவட்டத்திலுள்ள சட்டமன்றத் தொகுதிகள்
கொடக்கால் ஊராட்சி
கொடக்கால் ஊராட்சி (Kodakkal Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6979 ஆகும். இவர்களில் பெண்கள் 3477 பேரும் ஆண்கள் 3502 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வியட்நாமின் ஆட்சிப் பிரிவுகள்
புவியியல் மட்டத்தில், வியட்நாம் சமவுடைமைக் குடியரசு கீழ்வரும் முப்பெரும் மண்டலங்களாகப் பிரிக்கப்படுகிறது:
ஆட்சி வட்டாரங்கள்
வியட்நாமிய அரசு வியட்நாமைப் பின்வரும் எட்டு ஆட்சிசார் வட்டாரங்களாகப் பிரிக்கிறது:
ஆட்சி அலகுகள்
வியட்நாம் மூன்று ஆட்சி அடுக்குகளாகப் பிரிக்கப்படுகின்றன. ஒவ்வொரு ஆட்சி அடுக்கிலும் வேறுபாட்ட ஆட்சி அலகுகள் அமைகின்றன:
நான்காம் அடுக்கில் சிற்றூர்களும் 9சோம், ஆப்) ஊர்களும் (இலாங், தோன், பான்) அடங்குகின்றன. என்றாலும் இவை அலுவல்முறைப்படி ஏற்கப்படுவதில்லை.
முதல் அடுக்கு
முதல் அடுக்கு ஆட்சிப் பிரிவில் கீழ்வரும் ஐந்து நகராட்சிகளும் 58 மாகாணங்களும் அமைகின்றன:
இரண்டாம் அடுக்கு
மேலும் காண்க:வியட்நாமின் மாவட்ட மட்ட ஆட்சிப்பிரிவுகள்
நகராட்சிகள் நகரக மாவட்டமாகவும் நகரியம் ஆகவும் ஊரக மாவட்டம் ஆகவும் பிரிக்கப்படுகின்றன. நகராட்சிக்குத் தனி அலுவல் தலைமையகம் அமையாது. உள்ளூராட்சி இருக்கை நடுவண் நகரக மாவட்டத்தில் அமையும்.
மாகாணங்கள் நகராட்சியாகவும், நகரியம்/பேரூர் ஆகவும் ஊரக மாவட்டம் ஆகவும் பிரிக்கப்படுகின்றன. மாகாணத்தின் தலைநகரமாக மாநகரமோ நகரியமோ அமையும்.
வியட்நாமின் 2011 ஆம் ஆண்டின் அண்மைய பொதுப் புள்ளியியல் அலுவலகத் தகவற்படி, 713 இரண்டாம் நிலை அடுக்கு ஆட்சி அலகுகள் உள்ளன.
ஊரக மாவட்டம் நகரியம்/பேரூர் ஆகவும் நகரியம்/பேரூர் நகராட்சியாகவும் நிலை உயர்த்தப்படலாம்.
மூன்றாம் அடுக்கு
நகரக மாவட்டங்கள் சிறகமாகவும் நகரியங்கள் சிரகங்களாகவும் குமுகங்களாகவும் பிரிக்கப்படுகின்றன. ஊரக மாவட்டங்கள் நகரியங்களாகவும் குமுகங்களாகவும் பிரிக்கப்படுகின்றன.
நகரக, ஊரக மாவட்டங்களுக்கு தலைமையகங்களாக நகரங்கள் ஏதும் அமைவதில்லை; ஆனால், வழக்கமாக நடுவண் நகரியத்திலோ அல்லது நடுவன் சிறகத்திலோ உள்ளூராட்சி இருக்கை அமையும். இதேபோல, நகரத்துக்கும் நகரியத்துக்கும் தலைமையகம் என ஏதும் அமைவதைல்லை. ஆனால், வழக்கமாக உள்ளூராட்சி இருக்கை நடுவண் சிறகத்தில் அமையும்.
வியட்நாமின் 2016 ஆம் ஆண்டின் பொதுப் புள்ளியியல் அலுவலகத் தகவற்படி, 11,162 மூன்றாம் அடுக்கு ஆட்சி அலகுகள் உள்ளன; இவற்றில் 1,581 சிறகங்களும் 603 நகரியங்களும் 8,978 குமுகங்களும் உள்ளன.
நகரியம்/பேரூர்கள் வியட்நாம் மொழியில் தித்திரான் எனப்படுகின்றன; பண்ணை நகரியங்கள் மிகவும் சிலவாக உள்ளன; இது வியட்நாம் மொழியில் தித்திரான் நோங் திருவோங் எனப்படுகிறது.
குமுகம் நகரியம்/பேரூர் ஆகவோ சிறகம் ஆகவோ நிலை உயர்த்தப்படலாம்.
பிற உட்பிரிவுகள்
வியட்நாம் தேர்தல் தொகுதிகளாகவும் படைசார் வட்டாரங்களாகவும் பிரிக்கப்படுகின்றன.
நேரடித் தேர்தல்
''மேலும் காண்க வியட்நாமில் தேர்தல்
வியட்நாமின் தேசியச் நாடாளுமன்ற பேராளர்கள் ஐந்தாண்டுக்கு ஒருமுறை மக்களில் இருந்து நேரடையாகத் தேர்ந்தெடுக்கப்படுகின்றனர். ஒவ்வொரு பகுதிக்குமான பேராளிகள் அப்பகுதி மக்கள்தொகையைச் சார்ந்தமையும். நடப்பில் வியட்நாம் நாடாளுமன்றத்தில் 500 பேராளிகள் உள்ளனர்.
தேர்தல் பிரிவுகள்
தேர்தல் நோக்கில், ஒவ்வொரு மாகாணமும் நகராட்சியும் தோன் வி பாவு சோ எனும் தேர்தல் தொகுதிகளாகப் பிரிக்கப்படுகின்றன. இவை மேலும் குவூ போ பியேயு எனும் வாக்களிப்பு வட்டாரங்களாக பிரிக்கப்படுகின்றன. தேர்தல் தொகுதிகளின் எண்ணிக்கை மாகாணத்தின் அல்லது நகராட்சியின் மக்கள்தொகைக்கு ஏற்ப தேர்தலுக்குத் தேர்தல் வேறுபடுகிறது.
2011 நாடாளுமன்றத் தேர்தலுக்குப் பிறகு, வியட்நாமில் 183 தேர்தல் தொகுதிகளும் (அலகுகளும்) 89,960 வாக்களிப்பு வட்டாரங்களும் உள்ளனs.
படைசார் வட்டாரங்கள்
வியட்நாம் மக்கள் படை 8 படைசார் மண்டலங்களாகப் பிரிக்கப்பட்டுள்ளது:
மேலும் காண்க
வியட்நாமில் உள்ள நகரங்களின் பட்டியல்
மேற்கோள்கள்
பகுப்பு: வியட்நாமின் ஆட்சிசார் உட்பிரிவுகள் பகுப்பு:ஆசிய மாதக் கட்டுரைகள் நவம்பர் 2017
முல்லையூரான்
முல்­லை­யூரான் (முருகேசு சிவராசா, 27 மார்ச் 1955 - 21 ஏப்ரல் 2006) ஈழத்துக் கவிஞரும், எழுத்தாளரும் ஆவார்.
வாழ்க்கைச் சுருக்கம்
முல்லையூரான் இலங்கையின் வடக்கே முல்லைத்தீவு, வற்றாப்பளை எனும் ஊரில் முருகேசு, சிவபாக்கியம் ஆகியோருக்குப் பிறந்தவர். வற்­றாப்­பளை உரோமன் கத்­தோ­லிக்கப் பாட­சா­லை, சாவகச்சேரி இந்துக் கல்லூரி, சாவகச்சேரி டிறிபேக் கல்­லூ­ரி­ ஆகியவற்றில் கல்வி கற்று யாழ்ப்பாணப் பல்கலைக்கழகத்தில் கலைத்துறையில் இளமாணிப் பட்டம் பெற்றார். பின்னர் மலையகத்தில் பண்டாரவளை நகரில் சிலகாலம் ஆசி­ரி­ய­ராகப் பணி­யாற்­றி­னார். 80களில் தமிழ்நாடு சென்று அங்கிருந்து 1986 இல் புலம்பெயர்ந்து டென்மார்க் சென்றார்.
எழுத்துப்பணி
2002 ஆம் ஆண்டில் மல்­லிகைப் பந்தல் வெளி­யீடாக சேலை என்னும் இவரது சிறுகதைத் தொகுதி வெளிவந்தது.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1955 பிறப்புகள் பகுப்பு:2006 இறப்புகள் பகுப்பு:டென்மார்க் தமிழர்கள் பகுப்பு:ஈழத்துக் கவிஞர்கள்
கடையநல்லூர் ஊராட்சி ஒன்றியம்
கடையநல்லூர் ஊராட்சி ஒன்றியம், தமிழ்நாட்டின் தென்காசி மாவட்டத்தில் உள்ள 10 ஊராட்சி ஒன்றியங்களில் ஒன்றாகும். கடையநல்லூர் வட்டத்தில் அமைந்த இந்த ஊராட்சி ஒன்றியத்தில் 16 ஊராட்சி மன்றங்கள் உள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் கடையநல்லூரில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, கடையநல்லூர் ஊராட்சி ஒன்றியத்தின் மொத்த மக்கள் தொகை 77,482 ஆகும். அதில் பட்டியல் இன மக்கள்  தொகை 21,940 ஆக உள்ளது. பழங்குடி மக்கள் தொகை  111  ஆக உள்ளது.
ஊராட்சி மன்றங்கள்
கடையநல்லூர் ஊராட்சி ஒன்றியத்தில் உள்ள 16 கிராம ஊராட்சி மன்றங்களின் பட்டியல்:
மேற்கோள்கள்
<references group="தென்காசி மாவட்ட ஊராட்சி ஒன்றியம்" responsive="" />
பகுப்பு:தென்காசி மாவட்ட ஊராட்சி ஒன்றியங்கள்
கருக்கலைப்பு
கருக்கலைப்பு (Abortion) என்பது முளையம் (embryo) அல்லது முதிர்கரு (fetus) கர்ப்பிணிப் பெண்ணின் கருப்பைக்கு வெளியே இருக்கும்போது உயிர்வாழக் கூடிய தன்மையை அடைவதற்கு முன்னர், அதனை கருப்பையிலிருந்து அகற்றி அதனை அழித்துவிடுதல் ஆகும். சில சமயங்களில் தானாகவே முளையம் அல்லது முதிர்கரு கருப்பையின் உள்ளே இருக்கும்போது அழிந்துவிடுகின்றது. அவ்வாறு நிகழுமாயின், அது பொதுவாகக் கருச்சிதைவு (Miscarriage) அல்லது இயல்பு கருக்கலைப்பு அல்லது தானாக நிகழும் கருக்கலைப்பு (Spontaneous Abortion) எனப்படும். தானாக அன்றி, ஒரு நோக்கோடு செய்யப்படும் கருக்கலைப்பு தூண்டற் கருக்கலைப்பு (Induced abortion) எனப்படுகிறது. பொதுவில் கருக்கலைப்பு என்ற சொல், வேண்டுமென்றே செய்யப்படும் தூண்டற் கருக்கலைப்பையே குறிக்கிறது.
தூண்டற் கருக்கலைப்பில், ஏதேனும் ஒரு மருத்துவக்காரணம் கருதி (தாயின் நலம் கருதி) உண்டாக்கப்படும் கருக்கலைப்பு சிகிச்சைக் கருக்கலைப்பு எனப்படும். பிற காரணங்களுக்காக செய்யப்படும் கருக்கலைப்பு தேர்வுக் கருக்கலைப்பு எனப்படும். பொதுவாக குழந்தை பெற்றுக் கொள்வதை தள்ளிப் போடவோ, அல்லது குழந்தை பெற்றுக் கொள்வதை நிறுத்துவதற்காகவோ கருக்கலைப்பு செய்யப்படுகிறது. வேலையில் ஏற்படும் குழப்பங்கள், படிப்பில் ஏற்படக் கூடிய இடைஞ்சல்கள், நிரந்தரமற்ற பொருளாதார நிலை, உறவுகளில் உறுதியற்ற தன்மை போன்றனவே பொதுவாக இவ்வகையான தூண்டற் கருக்கலைப்புக்கு காரணமாகின்றன. ஒரு பெண் வல்லுறவுக்கு உட்படுத்தப்பட்டபோது கர்ப்பம் தரித்திருந்தாலும், இவ்வாறான கருக்கலைப்பு செய்யப்படுகிறது.
சட்டபூர்வமான அனுமதி உள்ள நிலையில், வளர்ந்த நாடுகளில் செய்யப்படும் கருக்கலைப்பு, மிகவும் பாதுகாப்பான மருத்துவச் செயல்முறைகளில் ஒன்றாக இருக்கிறது. நவீன முறையில் சில மருந்துகள் மூலமாகவோ, அல்லது அறுவைச் சிகிச்சை மூலமாகவோ கருக்கலைப்பு செய்யப்படுகிறது. சட்டபூர்வமாகவும், பாதுகாப்பாகவும் கருக்கலைப்புச் செய்யப்படும்போது, நீண்டகாலத்தில் ஏற்படக்கூடிய மனநல, உடல்நலப் பாதிப்புகள் தவிர்க்கப்படலாம். ஆனால், திறமையற்றவர்களால், சுகாதாரமற்ற சூழலில், அபாயகரமான உபகரணங்கள் பயன்படுத்திப் பாதுகாப்பற்ற முறையில் செய்யப்படும் சட்டபூர்வமற்ற கருக்கலைப்பு நிகழ்வுகளினால், ஆண்டொன்றுக்கு 5 மில்லியன் பெண்கள் மருத்துவமனைகளில் அனுமதிக்கப்படுவதுடன், 47000 பேர் இறப்புக்கு உள்ளாகின்றனர். எல்லாப் பெண்களுக்கும் பாதுகாப்பான, சட்டபூர்வமான கருக்கலைப்புக்கு அனுமதி கிடைக்க வேண்டும் என்று உலக சுகாதார அமைப்பு பரிந்துரை செய்கிறது,.
வரலாறு
Abortion Laws.svg நிலையைக் காட்டும் வரைபடம். ஐக்கிய நாடுகள் அவையின் 2013 ஆம் ஆண்டிற்கான அறிக்கை, சில இடங்களில் இவற்றில் மிகச் சரியான தன்மை இல்லாது இருக்கலாம்.
]]
கருக்கலைப்பு என்பது நீண்ட வரலாற்றை உடையது. முற்காலத்தில் பலவகையான முறைகள் மூலம் கருக்கலைப்புச் செய்து வந்தனர். கருக்கலைக்கும் மூலிகைகளைப் பயன்படுத்தல், கூரிய ஆயுதங்களைப் பயன்படுத்தல், உடற்காயங்களை உண்டாக்குதல், மற்றும் பல மரபு சார்ந்த முறைகள் என்பன இவற்றுள் அடங்கும். தற்கால மருத்துவத்தில், மருந்துகள் கொடுப்பதினாலும், அறுவைச் சிகிச்சை மூலமும் கருக்கலைப்புகள் செய்யப்படுகின்றன.
கருக்கலைப்பு தொடர்பான சட்டங்களும், பண்பாட்டு நோக்குகளும் உலகம் முழுவதிலும் பெருமளவுக்கு வேறுபடுகின்றன. கருக்கலைப்புக்கு ஆதரவானவர்களுக்கும், எதிரானவர்களுக்கும் இடையிலான விவாதங்கள் உலகம் முழுதும் நடைபெறுகின்றன. கருக்கலைப்புக்கு எதிரானவர்கள் கருவோ, முளையமோ, முதிர்கருவோ மனித உயிருக்குச் சமமானது என்றும், அதனை அழிப்பது கொலைக்குச் சமமானது என்றும் வாதிடுகின்றனர். கருவை வளரவிடுவதும், அழிப்பதும் அதனைச் சுமக்கும் பெண்ணின் உரிமை என்கின்றனர் கருக்கலைப்பு ஆதரவாளர்கள்.
தற்காலத்தில் வளர்ந்த நாடுகளில், பொதுவாக ஒவ்வொரு நாட்டினதும் சட்ட நடைமுறைக்கு உட்பட்டு, மருத்துவத்தில் பாதுகாப்பான முறைகளைக் கையாண்டே கருக்கலைப்பு செய்யப்படுகின்றது. ஆனாலும், உலக அளவில் ஆண்டுக்கு சுமார் 70,000 கர்ப்பிணிப் பெண்கள் பாதுகாப்பற்ற கருக்கலைப்பினால் இறக்கின்றனர்
உலக அளவில், ஆண்டு ஒன்றுக்கு நிகழும் சுமார் 56 மில்லியன் கருக்கலைப்புகளில், கிட்டத்தட்ட 45% பாதுகாப்பற்ற கருக்கலைப்புக்களாகவே இருந்தன. 2003 - 2008 ஆண்டுகளில் இந்த வீதத்தில் பெரிய மாற்றம் எதுவும் நிகழவில்லை. ஆனால் மக்களுக்கு குடும்பக் கட்டுப்பாடு மற்றும் கருத்தடை பற்றிய அறிவு பல ஆண்டுகளாக வழங்கப்பட்டு வந்ததன் விளைவாக அதற்கு முந்திய ஒரு சில பத்தாண்டுகளில் இந்த வீதத்தில் வீழ்ச்சி ஏற்பட்டிருந்தது. . 2008 ஆம் ஆண்டளவில், 40% மான பெண்களுக்கு, தமது விருப்பத்திற்கேற்ப, சட்டபூர்வமாக கருக்கலைப்புச் செய்துகொள்வதற்கு கட்டுப்பாடுகள் இருக்கவில்லை. அதேவேளை கருக்கலைப்பை அனுமதிக்கும் நாடுகளில், வெவ்வேறு நாடுகள், பிரசவ காலத்தில் எந்தக் கால எல்லைக்கு முன்னர் கருக்கலைப்புச் செய்துகொள்ள வேண்டும் என்பதற்கு வெவ்வேறு கால எல்லைகளைக் கொண்டிருக்கின்றன.
இயல்பு கருக்கலைப்பு
கர்ப்ப காலத்தின் முதல் 20 வாரங்களுக்குள் (இந்த கால வரையறை நாட்டிற்கு நாடு வேறுபடக்கூடியது) தானாகவே கருவோ அல்லது முளையமோ அல்லது முதிர்கருவோ கருப்பையிலிருந்து வெளியேற்றப்படுவது இயல்பு கருக்கலைப்பு அல்லது கருச்சிதைவு எனப்படும்.
37 வாரங்களுக்கு முன்னர் பிறக்கும் குழந்தைகள் முற்றாக்குழந்தை அல்லது குறைபிரசவக் குழந்தை எனப்படும். 22 வாரங்களுக்குப் பிறகு கர்ப்பப்பையினுள் இறக்கும் குழந்தை மற்றும் பிறவியின் பொழுது இறந்த குழந்தை செத்தபிறவி எனப்படும். 61.9% தான்தோன்றி கருச்சிதைவு 12 வாரங்களுக்கு முன்னர் நடப்பதாக ஒரு ஆய்வில் தெரிய வந்துள்ளது. மேலும் 91.7% தான்தோன்றி கருச்சிதைவுகள் கர்ப்பிணித்தாய் அறியாமலேயே நிகழ்கின்றன. இவை தாழ் புலன்மருத்துவ கருச்சிதைவுகள் எனப்படும்.
தூண்டற் கருக்கலைப்பு
கருச்சிதைவினை பல வகையில் தூண்ட முடியும். கர்ப்ப காலத்தைப் பொறுத்தும், கருவின் அளவைப் பொறுத்தும், அந்தந்த நாட்டுச் சட்டங்கள் மற்றும் தனிநபர் விருப்பம் பொறுத்தும் சரியான முறை தேர்வு செய்யப்படும்.
சிகிச்சைக் கருக்கலைப்பு பின்வரும் காரணங்களுக்காகச் செய்யப்படுகிறது;
தேர்வுக் கருக்கலைப்பு என்பது பின்வரும் காரணங்களுக்காகச் செய்யப்படுகிறது;
கருக்கலைப்பு முறைகள்
பல்வேறு கருக்கலைப்பு முறைகள் பயன்படுத்தப்பட்டு வருகின்றன. சட்டபூர்வமற்ற முறையில் அல்லது பாதுகாப்பற்ற முறைகளில் செய்யப்படும் கருக்கலைப்புக்கள் பாதகமான முறையில் அமைவதுமுண்டு
மருந்துகளைப் பயன்படுத்தும் முறைகள்
கருவைக் கலைக்கக்கூடிய சில மருத்துவக் குணங்கொண்ட பதார்த்தங்களைப் பயன்படுத்தி கருக்கலைப்புச் செய்தலைக் குறிக்கும். மருந்துகள் பயன்படுத்திச் செய்யப்படும் கருக்கலைப்பு வெற்றியளிக்காவிட்டால், அறுவைச் சிகிச்சை முறைகள் பயன்படுத்தப்பட்டு நிறைவு செய்யப்படும்.
கருத்தரிப்பின் ஆரம்ப காலத்திலோ அல்லது நடுப்பகுதியிலோ இந்தக் கருக்கலைப்பு செய்யப்படும். ஆரம்ப நிலையில் செய்யப்படும் கருக்கலைப்பு பொதுவாக ஆபத்தில்லாததாக இருக்கும். ஆனால் கருத்தரிப்புக் காலத்தின் பிந்திய நிலையில் செய்யப்படும் கருக்கலைப்பு சிக்கல்களை ஏற்படுத்தலாம்.
கனடா, அனேகமான ஐரோப்பிய நாடுகள், சீனா, இந்தியா போன்ற நாடுகளில், கருத்தரிப்புக் காலத்தின் நடுப்பகுதியில் செய்யப்படும் கருக்கலைப்பு பொதுவாக இந்த மருத்துவ முறையாகவே உள்ளது. ஆனால் அமெரிக்காவில், இந்த நடுப்பகுதியில் செய்யப்படும் கருக்கலைப்பில் 96% அறுவைச் சிகிச்சை முறையாலானதான் இருக்கிறது.
பிரித்தானியா, பிரான்சு , சுவிட்சர்லாந்து , மற்றும் நோர்டிக் நாடுகளில் கருத்தரிப்புக் காலத்தின் 9 கிழமைகளுக்குள்ளாக, அதாவது ஆரம்ப நிலையில் செய்யப்படும் கருக்கலைப்பே அதிக அளவில் நடைபெறுகிறது. ஆனால் அமெரிக்காவில் ஆரம்ப நிலையில் செய்யப்படும் கருக்கலைப்பு மிகக் குறைவாகவே உள்ளது கருத்தரிப்பின் மூன்று பருவங்களில், முதல் மூன்று மாதங்களான முதலாம், மற்றும் அடுத்து வரும் மூன்று மாதங்களான இரண்டாம் பருவங்களில் மைஃபெரிஸ்டோன் (mifepristone), ப்ரோஸ்டாக்லான்டின் (prostaglandin) ஆகிய இரு மருந்துகளையும் இணைத்து அவற்றின் மூலம் கருக்கலைப்புச் செய்வது அறுவைச் சிகிச்சை போன்றே பாதுகாப்பான முறையாகும் கருக்கலைப்பைத் தொடர்ந்து கருத்தடை மாத்திரைகள், மற்றும் சாதனக்கள் பயன்படுத்தலாம்.
அறுவைச் சிகிச்சை முறைகள்
thumb|8 கிழமை [[கருக்காலம்|கருக்காலத்தில் வெற்றிட உறிஞ்சி மூலம் கருக்கலைப்பு. 1: பனிக்குடப்பை 2: முளையம் 3: கருப்பை அகவுறை 4: பரிசோதனை உபகரணம் 5: சுரண்டும் கருவி 6: உறிஞ்சும் pump]] பொதுவாக கருத்தரித்து 12 கிழமைக்குள்ளாக, உறிஞ்சுதல் முறையிலான கருக்கலைப்பே அறுவைச் சிகிச்சை மூலம் செய்யப்படுகிறது. மின்சாரக் கருவிகள் மூலமாகவோ, அல்லது மின்சாரப் பாவனையற்ற உபகரணங்களாலோ இவ்வாறான உறிஞ்சல் முறையில் முளையம் அல்லது முதிர்கரு, தொப்புள்கொடி என்பன அகற்றப்படுகிறது.
முளைய விருத்தியின் நிலையைப் பொறுத்து இதனைச் செய்யும் முறையில் வேறுபாடு காணப்படும். கருத்தரிப்பின் மிகவும் ஆரம்ப நிலையாயின் கருப்பை வாய்ப்பகுதியை விரிவாக்கம் செய்யாமலே எளிய உறிஞ்சல் முறையால் கருக்கலைப்பு செய்ய முடியும். பிந்திய நிலையாயின் கருப்பை வாய்ப் பகுதியின் விரிவாக்கம் அவசியமாகிறது. இரண்டாவது பொதுவான நடைமுறையிலுள்ள அறுவை சிகிச்சை முறையானது விரிவாக்கமும், சுரண்டி வழித்தெடுத்தலும் (D&C - Dilation and Curettage) ஆகும். இந்த முறை பல்வேறு காரணங்களை முன்னிட்டு செய்யப்படும் கருக்கலைப்பு முறையாகும். இது புற்றுநோய் போன்ற நோய்கள் இருக்கின்றனவா என்று சோதிக்கவும், அசாதாரண குருதிப்போக்கு போன்றவற்றிற்கான காரணங்களைச் சோதனை செய்து அறியவும், கருக்கலைப்பில் அல்லது தன்னிச்சையான கருச்சிதைவுக்குப் பின்னர் கருப்பையின் உட்சுவரை சுரண்டி வழித்துச் சுத்தம் செய்யவும் பயன்படுகின்றது. சுரண்டி வழித்தெடுப்பதற்கு curette எனப்படும் ஒரு உபகரணம் பயன்படுத்தப்படுகின்றது. இலகுவான உறிஞ்சல் முறைகளால் கருக்கலைப்பு செய்ய முடியாத நிலையிலேயே இம்முறையை பயன்படுத்த உலக சுகாதார அமைப்பு பரிந்துரைக்கிறது.
முதிர்கரு வளர்ச்சி 15 கிழமைகளைத் தாண்டி செல்லுமாயின் 26 கிழமைகள் வரை பொதுவாகக் கருக்கலைப்பு செய்யப்படும் முறை விரிவாக்கமும், வெளியேற்றலும் (D&E - Dilation and Evacuation) என அழைக்கப்படுகிறது. அந்நிலையில் கருப்பை வாய்ப்பகுதி விரிக்கப்பட்டும், கருப்பையினுள் இருக்கும் உள்ளடக்கங்கள் யாவும் சில அறுவைச் சிகிச்சை உபகரணங்கள் மூலமும், உறிஞ்சல் கருவிகள் மூலமும் அகற்றப்பட்டு, கருப்பை வெறுமையாக்கப்படுகிறது. Prostaglandin என்னும் பதார்த்தம் கொண்டு குறைப்பிரசவம் தூண்டப்படுவதுடன், உப்புக் கரைசல் (Saline), யூரியா போன்றவற்றைக் கொண்ட செறிவு கூடிய, உயரழுத்தமுள்ள (Hypertonic solution) கரைசலில் பனிக்குட நீர் சேர்க்கப்பட்டு உட்செலுத்தப்படும்.
கருத்தரிப்பின் 16 கிழமைக்குப் பின்னராயின், முழுமையான விரிவாக்கமும் பிரித்தெடுத்தலும் (IDX - intact dilation and extraction) என்ற ஒரு முறையும் பயன்படுத்தப்படுகின்றது. இங்கு முதிர்கருவின் தலை அமுக்க நீக்கம் செய்யப்பட்டு வெளியேற்றப்படும். இம்முறை சில இடங்களில் தடை செய்யப்பட்டுள்ளது. கருத்தரிப்பின் இறுதி மூன்று மாதங்களாயின், குறிப்பிட்ட இந்த முறை மூலமோ, தூண்டப்படும் பிரசவம் மூலமோ அல்லது Hysterotomy மூலமோ கருக்கலைப்பு செய்யப்படும். இவ்வகைக் கருக்கலைப்பில், பொது உணர்வகற்றல் (general anesthesia) வழங்கப்படுகின்றது. இது அறுவைச் சிகிச்சை மூலம் குழந்தை பிறப்புக்கு ஒப்பானது.
முதல் மூன்று மாதங்களில் மேற்கொள்ளும் முறைகள் உறுப்பிட உணர்வகற்றல் (local anesthesia) பயன்படுத்தியும், அதன் பின்னரான கருக்கலைப்பாயின் பொது உணர்வகற்றல் (General anesthesia) மூலமும் அறுவைச் சிகிச்சை மேற்கொள்ளப்படும்
மற்றவை
வேறு சில மரபுசார் முறைக் கருக்கலைப்பு முறைகளும் உள்ளன. பாதுகாப்பற்ற முறைகளும் இவற்றில் அடங்கும்.
மேற்கோள்கள்
பகுப்பு:கருக்கலைப்பு பகுப்பு:அறுவை மருத்துவம் பகுப்பு:குழந்தை பகுப்பு:மகப்பேறியல்
2023 ஆல்பர்ட்டா காட்டுத்தீ
2023 ஆல்பர்ட்டா காட்டுத்தீ (2023 Alberta wildfires) கனடா நாட்டில் உள்ள ஆல்பர்ட்டா மாகாணப் பகுதியில் 2023 ஆம் ஆண்டு மே மாதத்தில் ஏற்பட்டுள்ள பயங்கர காட்டுத் தீ விபத்தைக் குறிக்கிறது. கொழுந்து விட்டும், வேகமாகவும் தீ தொடர்ந்து பரவி வருவதால் பல அடி உயரத்துக்கு புகை மண்டலம் எழும்பி உள்ளது. மே 6, 2023 ஆம் நாள் நிலவரப்படி, மாகாணம் முழுவதும் 108 காட்டுத்தீ சம்பவங்கள் நிகழ்ந்துள்ளன. பல சமூகங்கள் வெளியேற்ற உத்தரவுகளின் கீழ் வைக்கப்பட்டுள்ளன. இதன் விளைவாக 25,000 எண்ணிக்கைக்கும் மேற்பட்ட மக்கள் வெளியேற்றப்பட்டனர். காட்டுத் தீயில் 1458 எக்டேர் பகுதி எரிந்து நாசமாகி இருக்கிறது. தீயை அணைக்க பல்வேறு நடவடிக்கைகள் எடுக்கப்பட்டு வருகின்றன. தீயணைப்பு வீரர்கள் கடுமையாக போராடி வருகிறார்கள். காட்டுத் தீயில் சிக்கி ஏராளமான வீடுகளும் எரிந்துள்ளன.
வெளியேற்றங்கள்
ஆல்பர்ட்டா மாகாணம் முழுவதும் பல சமூகங்களுக்கு வெளியேற்ற உத்தரவுகள் வழங்கப்பட்டன.
அருகாமையில் நிகழ்ந்த இரண்டு காட்டுத் தீ சம்பவங்கள் காரணமாக ஏப்ரல் 29 ஆம் தேதி, மேற்கு மத்திய ஆல்பர்ட்டாவிலுள்ள எவன்சுபர்க் மற்றும் எண்ட்விசுடலின் குக்கிராமங்களுக்கு கட்டாய வெளியேற்ற உத்தரவுகள் பிறப்பிக்கப்பட்டன. மே 3 ஆம் தேதி வெளியேற்ற உத்தரவு நீக்கப்பட்டது. ஆனால் தீயின் அளவு அதிகரித்து வருவதால் மே மாதம் 4 ஆம் தேதி மீண்டும் வெளியேற்ற உத்தரவுகள் பிறப்பிக்கப்பட்டன.
பாக்சு லேக் 162 இந்திய பாதுகாப்புப் பகுதியில் அமைந்துள்ள பாக்சு லேக் எனப்படும் இணைக்கப்படாத சமூகத்திற்கு, மே 3 ஆம் தேதி வெளியேற்ற உத்தரவு வழங்கப்பட்டது, மே 5 ஆம் தேதிக்குள் அனைத்து குடியிருப்பாளர்களும் அப்பகுதியிலிருந்து வெளியேற்றப்பட்டனர். மே 5 ஆம் தேதி வரையிலான நிலவரப்படி உள்ளூர் காவல் நிலையம், பொதுக் கடை மற்றும் குறைந்தது 20 வீடுகள் தீயில் நாசமாகியுள்ளன.
அருகில் ஏற்பட்ட காட்டுத் தீ காரணமாக மே 5 ஆம் தேதியன்று நோர்டெக்கு குக்கிராமம் மற்றும் பிக் ஆர்ன் 144ஏ இன் இந்திய இருப்புக்களுக்கு வெளியேற்ற உத்தரவு பிறப்பிக்கப்பட்டது
எட்சன் நகரத்திற்கு அருகிலும் பல காட்டுத் தீ சம்பவங்கள் காரணமாக மே 5 ஆம் தேதி வெளியேற்ற உத்தரவுகள் பிறப்பிக்கப்பட்டன.
பாக்சு கிரீக்கு நகரம் மற்றும் குக்கிராமமான லிட்டில் சுமோக்கி பகுதிகளுக்கும் மே மாதம் 6 ஆம் தேதி வெளியேற்ற உத்தரவு பிறப்பிக்கப்பட்டது.
மே 6 ஆம் தேதி ஆல்பர்ட்டா மாகாணம் முழுமைக்கும் மாகாண அவசர நிலை அறிவிக்கப்பட்டது.
தீயணைப்பு
ஆல்பர்ட்டா காட்டுத்தீயில் இருந்து காக்கும் பருவகால வனப்பகுதி தீயணைப்பு வீரர்கள் மற்றும் ஆண்டு முழுவதும் பணியாற்றும் தீயணைப்பு வீரர்கள் காட்டுத்தீயை கட்டுப்படுத்தும் பணியில் ஈடுபட்டுள்ளனர். மே 5 ஆம் தேதி, ஒன்டாரியோ மற்றும் கியூபெக் மாகாணங்களில் இருந்து 79 தீயணைப்பு வீரர்கள் தீயை அணைக்கும் முயற்சிகளுக்கு உதவ வருவார்கள் என்று அறிவித்தது. ஆல்பர்ட்டாவின் பிரதமர் டேனியல் இசுமித்து, தீயினால் 121,909 ஏக்கர் பரப்பளவு எரிந்துள்ளதாக தெரிவித்தார்.
புற இணைப்புகள்
பகுப்பு:கனடா பகுப்பு:2023 இயற்கை அழிவுகள் பகுப்பு:காட்டுத்தீ
கோகேலி மாகாணம்
கோகேலி மாகாணம் (Kocaeli Province, Kocaeli ili , pronounced [kodʒaeli] ) என்பது  துருக்கியின் ஒரு மாகாணம் ஆகும். சில நேரங்களில் இது கொசேலி என அழைக்கப்படுகிறது. மாகாணத்தின் மிகப்பெரிய நகரங்களாக மிட்சிமிட் மற்றும் கெப்சி ஆகியவை ஆகும். மாகாணத்தின் போக்குவரத்துக் குறியீடு 41 ஆகும். மர்மரா கடலின் கிழக்கு முனையில் இஸ்மிட் வளைகுடாவைச் சுற்றி இந்த மாகாணம் அமைந்துள்ளது. கோகேலி மாகாணத்தின் மேற்கு எல்லைகளாக இசுதான்புல் மாகாணம் மற்றும் மர்மாரா கடலும், வடக்கே கருங்கடல், கிழக்கே சாகர்யா மாகாணம், தெற்கே பர்சா மாகாணம், தென்மேற்கில் யலோவா மாகாணம் ஆகியவை உள்ளன. இஸ்தான்புல் பெருநகரப் பகுதியானது கோகேலி-இஸ்தான்புல் மாகாண எல்லை வரை நீண்டுள்ளது. ஆஸ்மிட் விரிகுடாவின் அளவு மற்றும் இயற்கை அமைப்பு போன்றவை கோல்காக் கடற்படைத் தளம் உட்பட விரிவான துறைமுக வசதிகளுக்கு ஏற்றதாக உள்ளது. இந்த மாகாணம் துருக்கியின் தொழில்துறை தலைநகரம் என்று அழைக்கப்படுகிறது. கோகேலியில் செங்கிஸ் டோபல் கடற்படை வானூர்தி நிலையம் என்ற வானூர்தி நிலையம் உள்ளது, இது இராணுவ மற்றும் பொதுமக்கள் போக்குவரத்துக்கு பயன்படுத்தப்படுகிறது. கோகேலியில் இரண்டு பல்கலைக்கழகங்கள் உள்ளன. அவை கோகேலி பல்கலைக்கழகம் மற்றும் கெப்ஸ் தொழில்நுட்ப பல்கலைக்கழகம் என்பவை ஆகும்.
புள்ளிவிவரங்கள்
கோகேலி பெருநகர நகராட்சி மற்றும் மத்திய பரவல் அமைப்பு ஆகியவற்றிலிருந்து எடுக்கப்பட்ட தரவு. தகவல் (xxxx-12-31).
மாவட்டங்கள்
வலது|thumb|320x320px| கோகேலி மாவட்டங்கள் கோகேலி மாகாணம் 12 மாவட்டங்களாக பிரிக்கப்பட்டுள்ளது, தலைநகரான இஸ்மித் ( தடித்து காட்டப்பட்டுள்ளது):
வெளி இணைப்புகள்
பகுப்பு:Coordinates on Wikidata பகுப்பு:துருக்கியின் மாகாணங்கள்
பீ. எம். புன்னியாமீன்
'''பீ. எம். புன்னியாமீன்''' (நவம்பர் 11, 1960 - 10 மார்ச் 2016) இலங்கையைச் சேர்ந்த எழுத்தாளர், நூலாசிரியர், வெளியீட்டாளர், ஊடகவியலாளர் எனப் பல கோணங்களில் தமிழ் இலக்கியத்துக்குப் பங்காற்றியவர்.
பெருமாள்பட்டி சிந்துபட்டி பெருமாள் கோயில்
பெருமாள்பட்டி சிந்துபட்டி பெருமாள் கோயில் தமிழ்நாட்டில் மதுரை மாவட்டம், பெருமாள்பட்டி என்னும் ஊரில் அமைந்துள்ள பெருமாள் கோயிலாகும்.
பீ. எம். புன்னியாமீன்
வாழ்க்கைக் குறிப்பு
இலங்கையின் மத்திய மலைநாட்டின் தலைநகர் கண்டி மாநகருக்கு அருகேயுள்ள உடதலவின்ன எனும் ஊரைப் பிறப்பிடமாகக் கொண்டவர் பீர் முகம்மது புன்னியாமீன். இவர் சைதா, உம்மா தம்பதியினரின் புதல்வர். இவர், கண்டி உடதலவின்ன ஜாமியுல் அஸ்ஹர் மத்திய கல்லூரி, கண்டி மடவளை மதீனா தேசியக் கல்லூரி ஆகியவற்றின் பழைய மாணவர். பேராதனைப் பல்கலைக்கழக இளங்கலைப் பட்டதாரியான இவர், ஊடகவியல் துறையில் டிப்ளோமா பட்டத்தினைப் பெற்றார்.
பெருமாள்பட்டி சிந்துபட்டி பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிந்துப்பட்டி பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பீ. எம். புன்னியாமீன்
வாழ்க்கைக் குறிப்பு
தொழில் ரீதியாக 1983ஆம் ஆண்டில் இலங்கை ஆசிரியர் சேவையில் இணைந்த புன்னியாமீன், பின்பு கல்லூரி அதிபராகவும், மத்திய மாகாண சபையின் கல்வி, கலாசார அமைச்சின் இணைப்பதிகாரியாகவும், மத்திய மாகாண கலாசார அமைச்சின் உதவிப் பணிப்பாளராகவும் சேவையாற்றி 2004ஆம் ஆண்டில் சுயவிருப்பின் பேரில் ஓய்வுபெற்றார்.
பெருமாள்பட்டி சிந்துபட்டி பெருமாள் கோயில்
பூசைகள்
இக்கோயிலில் ஒருகாலப் பூசை நடக்கின்றது.
பீ. எம். புன்னியாமீன்
வாழ்க்கைக் குறிப்பு
வரையறுக்கப்பட்ட “சிந்தனைவட்டம்” தனியார் நிறுவனத்தின் முகாமைத்துவப் பணிப்பாளராகக் கடமையாற்றிக் கொண்டு முழுநேர ஊடகவியலாளராகவும், தமிழ் இலக்கிய ஆய்வாளராகவும் செயலாற்றினார். 170 நூல்களை தமிழ்மொழி மூலம் எழுதி வெளியிட்டார்.
பெருமாள்பட்டி சிந்துபட்டி பெருமாள் கோயில்
மேற்கோள்கள்
பகுப்பு:மதுரை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பீ. எம். புன்னியாமீன்
பதிவுகள்
'இலங்கை எழுத்தாளர்கள், ஊடகவியலாளர்கள், கலைஞர்கள் விபரத்திரட்டு’ எனும் தலைப்பில் இவரது 15 தொகுதிகளிலும் இலங்கையைச் சேர்ந்த 350 ஈழத்து எழுத்தாளர்கள், ஊடகவியலாளர்கள், கலைஞர்கள் விபரங்களும், புலம்பெயர் நாடுகளைச் சேர்ந்த 44 எழுத்தாளர்கள், ஊடகவியலாளர்கள், கலைஞர்களின் விபரங்களும் பதிவாக்கப்பட்டது. இவரால் எழுதப்பட்ட முதல் 110 நூல்களும் ஐக்கிய இராச்சியத்திலிருந்து ந. செல்வராஜாவினால் தொகுத்து வெளியிடப்பட்டுவரும் ஈழத்துத் தமிழ் நூல்களின் பன்னாட்டு ஆவணக் களஞ்சியமான நூல் தேட்டத்தில் பதிவாக்கப்பட்டுள்ளன.
இணையத்தளங்களின் ஊடான பங்களிப்பு
இவரின் 340க்கும் மேற்பட்ட ஆக்கங்கள் இணையத்தளங்களில் வெளிவந்துள்ளன. இலங்கையில் அரசியல் பற்றிய ஆய்வுகள், இலங்கை அரசியல் சிறுபான்மை இனத்தவர்கள் பற்றிய ஆய்வுகள், அறிவியல், வரலாறு, நவீன தொழில்நுட்பங்கள் உள்ளடங்கலாக பன்னாட்டு நினைவுதினங்கள் பற்றி விரிவான ஆய்வுக்குறிப்புகள், இலக்கிய ஆய்வுக்குறிப்புகள் என பல்வேறு துறைகளிலும் இவர் எழுதினார்.
பத்திரிகையாளராக
புன்னியாமீன் 1979ஆம் ஆண்டு ‘விடிவு’ எனும் இலக்கிய சஞ்சிகையையும், 1980களில் ‘அல்ஹிலால்’ எனும் பத்திரிகையையும் ஆசிரியராகவிருந்து நடத்தியவர். இலங்கையில் தேசிய பத்திரிகைகள் பலவற்றில் நிருபராக பணியாற்றினார். ஐக்கிய இராச்சியத்திலிருந்து வெளிவரும் ‘உதயன்’, ‘லண்டன் குரல்’ ஆகிய பத்திரிகைகளிலும், ‘தேசம்’ சஞ்சிகையினதும், ஐக்கிய இராச்சியத்தைத் தளமாகக் கொண்டியங்கும் முன்னணி இணையத்தளமொன்றினதும் இலங்கைச் செய்தியாளராகப் பணியாற்றினார்.
இவரது பல இலக்கியப் பேட்டிகள் இலங்கையில் ‘ஐ’ தொலைக்காட்சி, பிரித்தானியாவில் ‘தீபம்’ தொலைக்காட்சி, பிரித்தானியாவின் பன்னாட்டு ஒலிபரப்புக் கூட்டுத்தாபனம் ‘(ஐ.பி.சி.) வானொலி’, ‘இலண்டன் தமிழ் வானொலி’, ஜெர்மனியில் ‘ஐரோப்பியத் தமிழ் வானொலி’, Swiss Government FM Radio "Jeevan for U" தமிழ் வானொலி’ ஆகியவற்றில் நேரடி ஒளி / ஒலிபரப்பாக இடம்பெற்றன.
சிறப்புகள்
இவரது பன்முகத்தன்மைகொண்ட இலக்கிய சேவையைக் கருத்திற்கொண்டு கிழக்கிலங்கையிலிருந்து வெளிவரும் ‘தடாகம்’ எனும் இலக்கியச் சஞ்சிகை 1999 நவம்பர்- டிசம்பர் இதழில் இவரின் புகைப்படத்தை முகப்பட்டையில் பிரசுரித்து கௌரவித்தது. இலங்கையிலிருந்து வெளிவரும் இலக்கிய சஞ்சிகையான மல்லிகை 2005 மார்ச்சு இதழிலும், மற்றொரு இலக்கிய சஞ்சிகையான ஞானம் சஞ்சிகை தனது 102வது (2008 நவம்பர்) இதழிலும் இவரின் புகைப்படத்தை முகப்பட்டையில் பிரசுரித்து கௌரவித்தன. கிழக்கிலங்கையிலிருந்து வெளிவரும் ‘சமாதானம்’ இலக்கிய சஞ்சிகையின் 2007 அக்டோபர் இதழும், இந்தியாவிலிருந்து வெளிவரும் ‘ஏழைதாசன்’ (இதழ் எண்:159) 2008 மே இதழும், கிழக்கிலங்கையிலிருந்து வெளிவரும் ‘செங்கதிர்’ இலக்கிய சஞ்சிகையின் [2009]ஆகஸ்ட் இதழும் இவரின் புகைப்படத்தை அட்டைப்படத்தில் தாங்கி வெளிவந்தன.
சிறுகதை நூல்கள்
2010இல் சப்ரகமுவ பல்கலைக்கழகத் தமிழ்த்துறை சிறப்புக்கற்கை மாணவி எம்.ஐ.எப். நபீலா என்பவர் இவரின் சிறுகதைகளை ஆய்வுக்குட்படுத்தினார்.
மறைவு
புன்னியாமீன் 10 மார்ச் 2016 அன்று காலமானார்.
வெளி இணைப்புகள்
பகுப்பு:இலங்கைத் தமிழ் ஊடகவியலாளர்கள் பகுப்பு:இலங்கை முஸ்லிம் எழுத்தாளர்கள் பகுப்பு:ஈழத்துப் பதிப்பாளர்கள் பகுப்பு:1960 பிறப்புகள் பகுப்பு:2016 இறப்புகள் பகுப்பு:கண்டி மாவட்ட நபர்கள்
ஆல்டால்-டிச்செங்கோ வினை
ஆல்டால்-டிச்செங்கோ வினை (Aldol–Tishchenko reaction) என்பது ஆல்டால் வினை மற்றும் டிச்செங்கோ வினை இரண்டும் அடுத்தடுத்து இணைந்து நிகழும் வினையாகும். ஆல்டிகைடுகளையும் கீட்டோன்களையும் கரிமத் தொகுப்பு வினையில் இவ்வினையின் மூலம் 1,3-ஐதராக்சில் சேர்மங்களாக மாற்றலாம். பல உதாரணங்களில் இவ்வினையின் தொடர்ச்சியானது இலித்தியம் டை ஐசோபுரோப்பைலமைடு உபயோகப்படுத்தி கீட்டோனை ஓர் ஈனோலேட்டாக மாற்றுவதிலிருந்து தொடங்குகிறது. அடுத்ததாக நீராற்பகுப்பு படிநிலையில் ஒற்றை-எசுத்தர் டையால், டையாலாக மாற்றப்படுகிறது. அசிட்டைல் டிரைமெத்தில் சிலேனும் புரோப்பியோபீனோனும் வினைக்கான வினைபடு பொருள்களாகின்றன. டையால் தூய்மையான நிலையில் ஒரு டயாமுப்பரிமாண மாற்றியனாகக் கிடைக்கிறது.
மேற்கோள்கள்
பகுப்பு:பெயர் வினைகள் பகுப்பு:கூட்டு வினைகள்
வணிகக் கடித உறை
thumb|300px|பொதுவான வணிகக் கடித உறை ஒன்றைக் காட்டும் படம் வணிகக் கடித உறை (Commercial envelope) என்பது, கடித உறை வகைகளுள் ஒன்று. நீண்ட செவ்வக வடிவில் அமைந்திருக்கும் இது வழமையான வணிக வகை ஒட்டுதற்குரிய மூடியையும், மூலைவிட்டப் பொருத்தையும் கொண்டிருப்பது உண்டு. இவ்வகை உறைகள் சில செங்கோண வடிவ மூடியையோ அல்லது கூர் முனை மூடியையோ கொண்டிருப்பதும் உண்டு. அத்துடன், பக்கப் பொருத்துக்களைக் கொண்ட வணிக வகை உறைகளும் உள்ளன. இதன் மூடி உறையின் நீளப் பக்கத்தில் அமைந்திருக்கும்.
இவ்வுறைகள் பொதுவாக வணிகக் கடிதத் தொடர்புகளுக்கும், தனிப்பட்ட கடிதத் தொடர்புகளுக்கும் பயன்படுகின்றன. இவை ஒன்று அல்லது இரண்டு சாளரங்களைக் கொண்டவையாகவும் உற்பத்தி செய்யப்படுவது உண்டு. இவற்றுட் பெரும்பாலானவற்றின் மேல் மூடியின் ஓரத்தில் ஈரமாக்கி ஒட்டத்தக்க வகையில் பிசின் பூசி உலர்த்தப்பட்டிருக்கும். தற்காலத்தில், இது தவிர உரித்துவிட்டு ஒட்டக்கூடிய வகையில் ஒட்டுபொருட்கள் பூசப்பட்டு, இன்னொரு ஒடுங்கிய தாள் பட்டியினால் மூடப்பட்டிருக்கும் மூடிகளுடன்கூடிய உறைகளும், தானே ஒட்டக்கூடிய ஒட்டுபொருள்கள் தடவப்பட்ட உறைகளும் உற்பத்தி செய்யப்படுகின்றன.
இவ்வகைக் கடித உறைகள் பல அளவுகளிலும், அளவு விகிதங்களைக் கொண்டனவாகவும் விற்பனைக்கு உள்ளன. இவ்வேறுபாடுகள் அவற்றுக்குக் கொடுபட்டுள்ள எண்கள் அல்லது பெயர்களினால் குறிப்பிடப்படுகின்றன. இவற்றுள், #5, #6, #6 1/4, #6 1/2, #6 3/4, #7, #7 1/2, #7 3/4, மொனார்க், செக், #9, #10, #10 1/2, #11, #12, #14, #16 என்பனவும் அடங்கும்.
வணிகக் கடித உறை வகைகளும் அளவுகளும்
thumb|400px|வணிகக் கடித உறை வகைகளின் அளவுகள் ஒப்பீடு
மேல் தரப்பட்டுள்ள அளவுகள் அனைத்தும் அங்குலத்தில் உள்ளன. இவை ஐக்கிய அமெரிக்காவில் பயன்படுத்தப்படும் அளவுகள் ஆகும்.
பகுப்பு:எழுதுபொருட்கள்
கி. சந்திரசேகரன்
கி. சந்திரசேகரன் (1904 - ஆகஸ்ட் 28, 1988) தமிழ் எழுத்தாளர், உயர்நீதிமன்ற வழக்கறிஞர். நீதிபதி வி.கிருஷ்ணசாமி ஐயரின் மகன். அவருடைய வாழ்க்கை வரலாற்றை எழுதியவர்.
பிறப்பு
இவர் நீதிபதி வி. கிருஷ்ணசாமி ஐயர் - பாலாம்பாள் (வாலாம்பாள்) தம்பதியருக்கு 1904-ல் பிறந்தார். இவருடைய சகோதரிகளான கி.சாவித்ரி, கி. சரஸ்வதி இருவரும் எழுத்தாளர்கள். மைலாப்பூர் பி.எஸ்.உயர்நிலைப் பள்ளியில் பள்ளிப்படிப்பை முடித்தார். சென்னை பிரசிடென்ஸி கல்லூரியில் பொருளியல் மற்றும் வரலாற்றை பாடமாக எடுத்து எம்.ஏ படித்தார். சென்னை சட்டக்கல்லூரியில் சட்டம் பயின்றார்.
இலக்கியவாழ்க்கை
இவர் பெரும்பாலும் கலைமகள் இதழில் எழுதினார். கல்கி, ஆனந்த விகடன் இதழ்களிலும் அவருடைய கதைகள் வெளிவந்துள்ளன. தன் தந்தையின் வாழ்க்கை வரலாற்றை அவர் வி.கிருஷ்ணசாமி ஐயர் என்ற பெயரில் எழுதி கலைமகள் காரியாலய வெளியீடாக வந்தது. தன் நண்பர் கே.ராமகோடீஸ்வர ராவ் ஆங்கிலத்தில் நடத்திய TRIVENI Quarterly இதழில் பெரும்பாலும் எழுதினார்.
பொதுப்பணிகள்
இவர் சென்னை உயர்நீதிமன்ற வழக்கறிஞராக பணியாற்றினார். தன் உறவினரான நாராயணசாமி ஐயர் நடத்திய Madras Law Journal இதழில் தொடர்ந்து எழுதினார். Indian Law Reports இதழில் டாக்டர் வி.வி.சௌதுரிக்கு பின் ஆசிரியராக இருந்தார். ஆனால் அவர் சட்டத்தொழிலை தீவிரமாகச் செய்யவில்லை.
சந்திரசேகரன் கீழ்க்கண்ட பதவிகளை வகித்தார்.
மறைவு
கி.சந்திரசேகரன் ஆகஸ்ட் 28, 1988-ல் மறைந்தார்
இலக்கிய இடம்
கி.சந்திரசேகரன் தொடக்ககாலத்தில் கவனிக்கத்தக்க சிறுகதைகளை எழுதியிருக்கிறார். சுந்தர ராமசாமி அவரை இளமையில் கவர்ந்த சிறுகதையாசிரியராக கி.சந்திரசேகரனையும் அவருடைய பச்சைக்கிளி என்னும் சிறுகதைத் தொகுதியையும் குறிப்பிட்டிருக்கிறார். சந்திரசேகரன் தொடர்ச்சியாக எழுதவில்லை. தன் தந்தை வி.கிருஷ்ணசாமி ஐயர் நிறுவிய பண்பாட்டு நிறுவனங்களை நிர்வகிப்பவராக மாறினார். கி.சந்திரசேகரன் தன் தந்தை ஜஸ்டிஸ் வி.கிருஷ்ணசாமி ஐயர் பற்றி எழுதிய வாழ்க்கை வரலாறு தமிழின் முக்கியமான வாழ்க்கை வரலாற்றுநூல்களில் ஒன்று. வி.கிருஷ்ணசாமி ஐயர் பற்றி சி.சுப்ரமணிய பாரதியார் அளிக்கும் எதிர்மறைச் சித்திரத்தை அகற்றுவது. சுதந்திரப்போராட்டக் காலத்தின் தொடக்கப்பகுதியின் சித்திரத்தையும், அன்றைய நீதிமன்றம் சார்ந்த உலகத்தையும் சித்தரிப்பது.
உசாத்துணை
பகுப்பு:தமிழ் எழுத்தாளர்கள்
நவரத்ன இராமராவ்
நவரத்ன இராமராவ் (Navaratna Rama Rao) (27 மே 1877 - 1960) இவர் மைசூரைச் சேர்ந்த ஒரு இந்திய எழுத்தாளர் ஆவார். ஒன்பது ரத்தினங்கள் என்று பொருள்படும் "நவரத்னா" என்ற தலைப்பு, அந்த குடும்பத்தில் உள்ள ஒன்பது அறிஞர்-சகோதரர்களால் மரபுவழி தேசஸ்த் மத்வ பிராமணர் சங்கத்திற்கு வழங்கப்பட்ட அறிவார்ந்த சேவைகளுக்காக உத்திராதி மடத்தின் மூலம் இவருக்கு வழங்கப்பட்டது.
தொழில்
1877 இல் பிறந்த இவர், தேசஸத் மத்வ பிராமணர்க் குடும்பத்தைச்சேர்ந்தவர். இவர்சி. இராஜகோபாலாச்சாரியுடன் பெங்களூரு மத்திய கல்லூரியில் பயின்ற இவர் அவருக்கு வாழ்நாள் முழுவதும் நண்பராக இருந்தார். இசுக்கொட்லாந்திய ஆசிரியர் ஜான் குத்ரி டைட் அவர்களால் செல்வாக்கு பெற்றார். சென்னையில் சட்டப் பட்டம் பெற்ற பின்னர் தமிழ்நாட்டின் சேலத்தில் பயிற்சி பெற்றார். இவர் 1951 இல் ஓய்வு பெற்றார். இவரது நினைவுகளை நெருங்கிய நண்பராக இருந்த மாஸ்தி வெங்கடேச ஐயங்கார் என்பவர் வெளியிட்டார். இவர், மைசூர் அரசுப் பணித் தேர்வில் தேர்ச்சி பெற்று, மகாராஜா நான்காம் கிருட்டிணராச உடையாரின்.மாநில நிர்வாகத்தில் "அமில்தாராக" தனது வாழ்க்கையைத் தொடங்கி பல்வேறு துறைகளில் பணியாற்றினார். மேலும் மாநில தொழில்கள் மற்றும் வர்த்தக இயக்குநராக ஓய்வு பெற்றார். மைசூரின் 1930 ஆம் ஆண்டில் இலண்டனில் நடைபெற்ற இந்திய வட்டமேசை மாநாட்டில் அப்போதைய திவானான சர் மிர்சா இஸ்மாயிலின் ஆலோசகாராக கலந்து கொண்டார்.
ஒரு திட்டமிடுபவராக, மைசூரில் பட்டுத் தொழிலை நிறுவுவதற்கும் பின்னர் இந்தியாவின் மத்திய பட்டு வாரியத்தின் துணைத் தலைவராகவும் பணியாற்றினார். இவரது பொது சேவையை அங்கீகரிக்கும் விதமாக, இவருக்கு அப்போதைய மைசூர் மகாராஜா ஜெயச்சாமராஜா உடையார் "ராஜசேவபிரசக்தா" என்ற பட்டத்தை வழங்கினார்.
பாரத ரத்னா வி.டி. கிருஷ்ணமாச்சாரி, மஸ்தி வெங்கடேச ஐயங்கார், டி.வி.குண்டப்பா மற்றும் எம்.எஸ்.சுப்புலட்சுமி ஆகியோருடன் இவர் நட்புடனிருந்தார்..
சேவையில் இருக்கும்போது அரசாங்கத்தை பிரதிநிதித்துவப்படுத்தும் சட்டமன்ற உறுப்பினராகவும், மாநில வர்த்தக மற்றும் கைத்தொழில் சபையால் சட்டமன்றத்தின் தேர்ந்தெடுக்கப்பட்ட உறுப்பினராகவும், அரசாங்கத்தால் எடுக்கப்பட்ட பல முடிவுகளுக்கு இவர் பொறுப்பேற்றார். பாரத ரத்னா சி.ராஜகோபாலாச்சாரி பெங்களூருக்கு வந்தபோது பசவனகுடியில் இவரது வீட்டில் தங்கியிருந்தார்.
இலக்கிய வாழ்க்கை
சேக்சுபியரையும், மேற்கத்திய இலக்கியங்களையும் படித்தாலும், இவர் கன்னடம், சமசுகிருதம் மற்றும் பிரெஞ்சு மொழிகளிலும் தேர்ச்சி பெற்றிருந்தார். ராஜாஜியின் ஆங்கில மொழியில் இந்திய இலக்கியத்தின் இரண்டு ஆரம்பகால படைப்புகளான, இராமாயணத்தையும் மகாபாரதத்தையும் சி.ராஜகோபாலாச்சாரி முன்னுரையில் ஒப்புக்கொள்வது போல, இவரால திருத்தப்பட்டது. இவையனைத்தும் இவரது நினைவுக் குறிப்பு கெலாவு நேனாபுகலு மற்றும் மஸ்தியின் நவரத்ன ராம ராவ் புத்தகத்தில் விவரிக்கப்பட்டுள்ளன.
இவரது இலக்கியப் படைப்புகளில், மஸ்தியின் சென்னா பசவ நாயக்கர் என்ற கன்னட நூலின் ஆங்கில மொழிபெயர்ப்பு, நிக்கோலே மச்சியாவெல்லியின் தி பிரின்ஸ் என்ற நூலின் கன்னட மொழிபெயர்ப்பு, இவரது சன்னா கதேகலுவும், மைசூர் ஆட்சியாளர்களின் வாழ்க்கை ஓவியங்களும் போன்ற பல கட்டுரைகள் ஆகியவை அடங்கும். சட்டம் படிக்கும் போது மெட்ராஸ் டைம்ஸ் என்ற இதழில் சேக்சுபியரின் படைப்புகள் மற்றும் சமகால தேசிய அரசியல் குறித்த பணிகளில் ஈடுபட்டார்.
2015 ஆம் ஆண்டில், தி வானிஷ்டு ராஜ் என்ற இவரது நினைவுக் குறிப்பை இவரது இரண்டு பேரக்குழந்தைகளான நவரத்னா சீனிவாச ராஜாராமும், இராஜேசுவரி ராவும் வெளியிட்டனர்.
நூலியல்
பகுப்பு:கன்னட எழுத்தாளர்கள் பகுப்பு:1960 இறப்புகள் பகுப்பு:1877 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
தனியன் பாடிய புலவர்கள்
நாலாயிர திவ்வியப் பிரபந்தம் நூலிலுள்ள ஆழ்வார்களைச் சிறப்பித்து அவர்களது பாடல்களுக்கு எழுதப்பட்ட சிறப்புப் பாயிரம் போலத் 'தனியன்' பாடல்கள் பலரால் எழுதப்பட்டுள்ளன. அவை வெண்பா அல்லது கட்டளைக் கலித்துறை யாப்பால் அமைந்தவை. அவை அந்தந்த ஆழ்வாரின் பாடல்கள் தொடங்கும் இடத்தில் நாலாயிர திவ்வியப் பிரபந்தத்தில் சேர்க்கப்பட்டுள்ளன. இப்படிப்பட்ட தனியன் பாடல்களைப் பாடிய புலவர்கள்:
மாத்தூர் ஊராட்சி (திருச்சிராப்பள்ளி)
மாத்தூர் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1560 ஆகும். இவர்களில் பெண்கள் 782 பேரும் ஆண்கள் 778 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடக்குத்து ஊராட்சி
வடக்குத்து ஊராட்சி (Vadakuthu Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, நெய்வேலி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6493 ஆகும். இவர்களில் பெண்கள் 3158 பேரும் ஆண்கள் 3335 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புலிவேசம்
புலிவேசம் 2011 இல் வெளியான தமிழ்த் திரைப்படம். ஆர். கே, சதா நடித்த இப்படத்தை பி. வாசு இயக்கினார்; ஸ்ரீகாந்த் தேவா இசையமைத்திருந்தார்.
வெளி இணைப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிறீகாந்து தேவா இசையமைத்த திரைப்படங்கள் பகுப்பு:பி. வாசு இயக்கிய தமிழ்த் திரைப்படங்கள்
கொடுதி வழிபாடு
கொடுதி வழிபாடு என்பது தீமைதரும் தெய்வங்களுக்குப் படையலிடுவதைக் குறிப்பதாகும். இவ்வாறு படையல் இடுவதால் தீமை தரும் தெய்வங்கள் துன்பம் தராமல் சாந்தியடையும் என்று நம்புகின்றனர்.
பிரிவுகள்
விவசாயக் கொடுதி, வேட்டைக் கொடுதி என இருவகைப் பிரிவுகளில் கொடுதி சடங்குகள் உள்ளன.
விவசாயக் கொடுதி என்பது கொடுதிச் சடங்குகளில் உற்பத்தியை மையமாகக் கொண்டு நடத்தப்படுபவை. வேட்டைக் கொடுதி என்பது வேட்டையில் பொருள் கிடைப்பதின் பொருட்டு நடத்தப்படுபவை.
கார்த்திகை கொடுதி
மேற்கு தொடர்ச்சி மலையயில் வாழும் பழங்குடிகளான காணி மக்கள் கார்த்திகை மாதம் முழுவதும் கொடுதி வழிபாடு செய்கின்றனர். எனவே கார்த்திகை கொடுதி எனவும் அழைக்கப்படுகிறது.
வனதேவதைகளைத் திருப்திப்படுத்தவும், நோய் அண்டாமலிருக்கவும் இவ்வழிபாட்டினை நடத்துகின்றனர். இவ்வழிபாட்டினை நடத்தும்போது கார்த்திகைச் சாற்றுப்பாடல் பாடுவது வழக்கம். இவ்வழிபாட்டு விழாவினை அவர்கள் நடத்தும் அனைத்துவிழாக்களை விடவும் சிறப்பாகவும் மகிழ்ச்சியாகவும் ஒவ்வொரு குடியிருப்பிலும் கொண்டாடுகின்றனர்.
வெளி இணைப்புகள்
பகுப்பு:நாட்டார் தெய்வ வழிபாடுகள் பகுப்பு:தமிழ்நாட்டில் ஆவி வழிபாடு
இந்தியப் பல் மருத்துவ மன்றம்
இந்தியப் பல் மருத்துவ மன்றம் (Dental Council of India) என்பது பல் சட்டம் 1948கீழ் பதிவு செய்த அமைப்பாகும். இந்தியாவில் பல் கல்வி மற்றும் பல் மருத்துவத் தொழிலைக் கட்டுப்படுத்தும் அமைப்பு இதுவாகும். சுகாதார மற்றும் குடும்ப நல அமைச்சகம் மற்றும் மாநில பல் மன்றம் மூலம் நிதியளிக்கப்படுகிறது.
செயல்பாடு
பல் மருத்துவக் கல்வி, பல் தொழில் மற்றும் பல் நெறிமுறைகளை ஒழுங்குபடுத்தும் நோக்கில் 'பல் மருத்துவர்கள் சட்டம் 1948 (1948 இன் XVI) பாராளுமன்றத்தின் சட்டத்தின் கீழ் இந்தியப் பல் மன்றம் அமைக்கப்பட்டது. இச்சட்டம் மார்ச், 1949இல் நடைமுறைக்கு வந்தது.
இந்த மன்றம் மத்திய அரசு, மாநில அரசு, பல்கலைக்கழகங்கள், பல் கல்லூரிகள், இந்திய மருத்துவ கழகம் மற்றும் பல் மருத்துவத்தின் தனியார் பயிற்சியாளர்களைப் பிரதிநிதித்துவப்படுத்தும் 6 பிரிவுகளை உள்ளடக்கியது. சுகாதார சேவைகளின் இயக்குநர் நிர்வாகக் குழு மற்றும் பொதுக்குழு உறுப்பினராக இருப்பார். மன்றம் தமது உறுப்பினர்களிலிருந்து தலைவர், துணைத்தலைவர், மற்றும் செயற்குழு உறுப்பினர்களைத் தேர்ந்தெடுக்கிறது. தேர்ந்தெடுக்கப்பட்ட தலைவர் மற்றும் துணைத் தலைவர் ஆகியோருடன் முன்னாள் அலுவல் தலைவர் மற்றும் நிர்வாகக் குழுவின் துணைத் தலைவர்கள் செயற்குழுவினை அமைக்கின்றனர். செயற்குழு என்பது இந்த அமைப்பின் ஆளும் குழுவாகும். இது சபையின் அனைத்து நடைமுறை, நிதி மற்றும் அன்றாட நடவடிக்கைகள் மற்றும் விவகாரங்களைக் கையாள்கிறது. மன்றம் அரசாங்க நிதியினால் செயல்படுகிறது. இம்மன்றத்தின் வருமான ஆதாரங்களாகப் பல் மருத்துவ சட்டத்தின் 53வது பிரிவின் கீழ் ஒவ்வொரு ஆண்டும் பல்வேறு மாநில பல் மன்றங்கள் செலுத்தும் கட்டணங்களில் 1/4 பங்கு ஆகும். பல்மருத்துவ சட்டம், 1948 இன் பிரிவு 15இன் கீழ் ஆய்வு செய்வதற்கான பல்வேறு பல் நிறுவனங்களிடமிருந்தும், புதிய பல் கல்லூரி அமைக்க அனுமதி பெற விண்ணப்பிக்க நிறுவனத்திடமிருந்து விண்ணப்பக் கட்டணம், பிரிவு 10 ஏ இன் கீழ் பல் கல்லூரிகளில் உயர் படிப்பு படிப்புகள் மற்றும் சேர்க்கை திறன் அதிகரித்தல் பல் மருத்துவர்கள் சட்டம், 1948 இல் பல் மருத்துவர்கள் (திருத்தம்) சட்டம், 1993ஆல் திருத்தப்பட்டது கீழ் செலுத்தப்படுகிறது..
எதிர்காலம்
இந்திய மருத்துவ கழகம், இந்திய செவிலிய மன்றம் மற்றும் இந்திய மருந்தியல் மன்றம் போன்ற பிற ஒழுங்குமுறை அமைப்புகளுடன் இந்தியப் பல் மன்றத்தினையும் கலைக்க ஒரு மசோதா இந்திய நாடாளுமன்றத்தில் அறிமுகப்படுத்தப்பட்டது. ஜனவரி 2020இல், மத்திய சுகாதார மற்றும் குடும்ப நல அமைச்சகம் தேசிய பல் மன்ற மசோதாவை வரைவு செய்தது. இதன் மூலம் இந்தியப் பல் மன்றத்திற்குப் பதிலாக தேசிய பல் மன்றமாக மாற்றுவதை நோக்கமாகக் கொண்டது. இந்த ஒழுங்குமுறை அமைப்புகள் சுகாதாரத்திற்கான மனிதவளத்திற்கான தேசிய மருத்துவ ஆணையம் எனப்படும் பொதுவான சட்டரீதியான அமைப்புடன் மாற்ற முன்மொழியப்பட்டது. இந்த நடவடிக்கையானது இந்தியப் பல் மன்றத்தின் மீதான ஊழல் குற்றச்சாட்டுகள், இந்தியப் பல் மன்ற முன்னாள் தலைவர் அனில் கோலியிடம் நடுவண் புலனாய்வுச் செயலகம் நடத்திய சோதனைகள், மற்றும் முன்னாள் தலைவர் கேதன் தேசாய் ஆகியோரால் களங்கப்படுத்தப்பட்டதன் அடிப்படையில் எடுக்கப்பட்டது.
பூந்தமல்லி வைத்தீஸ்வரன் கோவில்
சென்னையிலிருந்து பெங்களூரூ செல்லும் நெடுஞ்சாலையில் இருபத்தைந்து கிலோமீட்டர் தூரத்தில் அமைந்துள்ள ஊர் -- பூந்தமல்லி. இந்த ஊரில் ஆயிரம் ஆண்டுகள் பழமை வாய்ந்த சிவன் கோவில் உள்ளது. இதுவே பூந்தமல்லி வைத்தீஸ்வரன் கோவில் என்பதாகும்
ஸ்தலத்தின் சிறப்பு
இறைவி: ஸ்ரீ தையல்நாயகி (தெற்கு நோக்கியவர்)
ஸ்தல விருக்ஷம்: தாழி பனை மரம்
நவக்ரக ஸ்தலமாகும்
இந்த கோவில் சிதம்பரம் வைதீஸ்வரன் கோவில் போன்று அங்காரக (செவ்வாய்) நவக்ரக ஸ்தலமுமாகும். இது சென்னை நகரில் உள்ள செவ்வாய்க்க்கான நவக்ரக ஸ்தலமுமாகும் (தொண்டை மண்டலம்). கர்ப்பக் கிரகத்தின் வெளியில் பனைமரத்தின் கீழ் கல்லில் செவ்வாயின் பாதம் செதுக்கப்பட்டுள்ளது. செவ்வாய் தோஷம் உள்ளவர்களுக்கு இது ஒரு பரிகார ஸ்தலமுமாகும். இந்த ஸ்தலத்தில் அங்காரகன் (செவ்வாய்) சிவனை வணங்கியதாக ஐதீகம். அங்காரகனுக்கான சிறப்பு பூஜைகள் செவ்வாய்கிழமைகளில் இங்கு நடத்தப்படுகின்றன.
மூன்று சக்கரங்கள் உள்ளன
இந்த கோவிலின் பிரகாரங்கள் மிகவும் பெரியது. உள் பிரகாரத்தில் ஸ்ரீ தக்ஷிணாமூர்த்தி, ஸ்ரீ பிரஹ்மா, ஸ்ரீ சுப்ரமணியர், ஸ்ரீ சண்டிகேஸ்வரர், ஸ்ரீ துர்கை ஆகியோருக்கான சன்னதிகள் உள்ளன. இந்த பிராகாரத்தில் ஸ்ரீ ஆதி சங்காரரால் நிறுவப்பெற்ற மூன்று சக்கரங்கள் உள்ளன. அவையாவன: ஸ்ரீ சக்கரம், ஸ்ரீ சுப்ரமணிய சக்கரம், ஸ்ரீ ஷண்முக சக்கரம். வடக்கு பிரகாரத்தில் வாசல் நோக்கி பானலிங்கம் உள்ளது. கோவிலின் கோபுரம் கிழக்கு புறமாக இருந்தாலும், பிரதானமும் ராஜகோபுரமுமானது வடக்கு பக்கம் உள்ளது. நுழைவாயில் உள்ள இடத்தில் நிறைய சிற்பங்கள் உள்ளன.
சூரிய பூஜை
மாசி மாதம் 21 முதல் 25 முடிய ஐந்து தினங்களில் நடைபெறும் சூரிய பூஜையின் போது, கதிரவனின் கிரணங்கள் சிவலிங்கத்தின் மீது படுகின்றன.
ஆதாரம்
[ஆதாரம்: http://dharsanam.blogspot.com/2008/04/poondhamalli-sri-vaidheeswarar.html]
பகுப்பு:சென்னை மாவட்டத்திலுள்ள சிவன் கோயில்கள்
சோடியம் ஐதரைடு
சோடியம் ஐதரைடு (Sodium hydride) NaH என்ற மூலக்கூற்று வாய்ப்பாட்டைக் கொண்ட ஒரு வேதிச் சேர்மம் ஆகும். இச்சேர்மம் இன்றளவும் கரிமத் தொகுப்பு முறைகளில் ஒரு வலிமயைான எரியக்கூடிய காரமாக முதன்மையாகப் பயன்படுத்தப்படுகிறது. NaH இது உப்புத்தன்மையுள்ள ஐதரைடுகளின் பிரதிநிதியாக உள்ளது. இச்சேர்மமானது Na+ மற்றும் H− அயனிகளரால் ஆனது. போரேன், மீத்தேன், அம்மோனியா மற்றும் நீர் போன்ற ஐதரைடுகள் மூலக்கூறு நிலை ஐதரைடுகளாக இருக்கும் போது, இச்சேர்மம் மட்டும் வேறுபட்டு அயனி நிலை ஐதரைடாக உள்ளது. இச்சேர்மமானது அயனிப்பண்பைக் கொண்டிருப்பதால் கரிமக் கரைப்பான்களில் கரைவதில்லை. (உருகிய சோடியத்தில் கரையும்) சோடியம் ஐதரைடின் கரையாத தன்மையின் காரணமாக சோடியம் ஐதரைடை உள்ளடக்கிய அனைனத்து வினைகளும் திண்மத்தின் புறப்பரப்பில் நிகழ்பவையாகவே உள்ளன.
காரப்பண்பும் மற்றும் அமைப்பும்
சோடியம் ஐதரைடானது திரவ சோடியம் மற்றும் ஐதரசனின் நேரடியான வினையின் மூலம் தயாரிக்கப்படுகிறது. தூய்மையான NaH ஆனது நிறமற்றதாகும். இருப்பினும் சில மாதிரிகள் பொதுவாக சாம்பல் நிறத்தில் தோன்றுகின்றன.
சோடியம் ஐதரைடானது, இலித்தியம் ஐதரைடு, KH, RbH, மற்றும் CsH, போன்றவற்றைப் போன்று சோடியம் குளோரைடின் படிக அமைப்பினைக் கொண்டுள்ளது. இந்த படிக அமைப்பில், எண்முகி மூலக்கூறு வடிவத்தில் ஒவ்வொரு Na+ அயனியானது ஆறு H− அயனிகளால் சூழப்பட்டுள்ளது. H− அயனியின் அயனி ஆரமானது (146 பிகோமீட்டர் NaH) மற்றும் F− (133 பிகோமீட்டர்) ஆகியவை Na−H மற்றும் Na−F பிணைப்புத் தொலைவுகளால் மதிப்பிட்டவாறு ஒப்பிடத்தகுந்தவை ஆகும்.
மேற்கோள்கள்
பகுப்பு:சோடியம் சேர்மங்கள் பகுப்பு:ஐதரைடுகள்
கிபிர்
கிபிர் (Kfir;, "சிங்கக்குட்டி") என்பது ஒருவகைப் போர் விமானமாகும். இஸ்ரேலியத் தயாரிப்பான இவ்விமானத்தின் பறப்பு முதன்முதலில் 1973 யூனில் நிகழ்ந்தது. 1975 ஆம் ஆண்டில் அறிமுகமானது. இஸ்ரேல், ஈக்வடோர், கொலம்பியா, இலங்கை ஆகிய நாடுகளின் வான்படைகள் இவ்விமானத்தைப் பயன்படுத்துகின்றன.
வெளி இணைப்பு
பகுப்பு:இசுரேலியப் போர் வானூர்திகள்